Source: http://www.minzp.sk/sekcie/temy-oblasti/ochrana-prirody-krajiny/informacie-zacatych-spravnych-konaniach/krajsky-urad-zivotneho-prostredia-trencin/obvodny-urad-trencin/ou-tn-oszp1-2014-014413-2.html
Timestamp: 2017-12-11 07:15:32+00:00

Document:
OU-TN-OSZP1-2014/014413-2 - Ministerstvo životného prostredia Slovenskej republiky
OU-TN-OSZP1-2014/014413-2
Menu > Témy a oblasti > Ochrana prírody a krajiny > Informácie o začatých správnych konaniach > Kraj Trenčín > Okresný úrad Trenčín > OU-TN-OSZP1-2014/014413-2
Vec: Upovedomenie o začatí správneho konania - žiadosť Poľovného združenia Žrnová - Lednica o predĺženie platnosti rozhodnutia č. KÚŽP/2010/00635-005.
Okresný úrad Trenčín, odbor starostlivosti o životné prostredie, oddelenie ochrany prírody a vybraných zložiek životného prostredia kraja, oznamuje, že dňa 10.06. 2014 začal správne konanie, ako vecne a miestne príslušný orgán štátnej správy ochrany prírody a krajiny podľa §1 ods.1 písm. b) a §4 ods. 1 zákona č. 525/2003 Z.z. o štátnej správe starostlivosti o životné prostredie a o zmene a doplnení niektorých zákonov v znení neskorších predpisov, na základe žiadosti Poľovného združenia Žrnová - Lednica, 020 63 Lednica, IČO: 365 59 688.
Predmetom konania je žiadosť o predĺženie platnosti rozhodnutia č. KÚŽP/2010/00635-005 do 31.18.2018. Uvedeným rozhodnutím bola žiadateľovi povolená výnimka zo zakázaných činností podľa § 14 ods. 1 písm. c), e) a f) zákona č. 543/2002 Z.z. o ochrane prírody a krajiny v znení neskorších predpisov v súvislosti s usporiadaním tanečnej zábavy v priestoroch poľovníckej chaty v ochrannom pásme Prírodnej rezervácie Lednické bradlo.
Orgán ochrany prírody si k žiadosti vyžiada odborné stanovisko od ŠOP SR – Správy CHKO Biele Karpaty. Následne orgán ochrany prírody podľa §33 ods.2 správneho poriadku oboznámi účastníkov konania s podkladmi rozhodnutia, dá im možnosť vyjadriť sa k nim a po zvážení prípadných pripomienok rozhodne o predĺžení platnosti vyššie citovaného rozhodnutia. Prílohou tohto oznámenia je rozhodnutie č. KÚŽP/2010/00635-005.
1. SPZ, Poľovné združenie Žrnová – Lednica, 020 63 Lednica
2. Obec Lednica, 020 63 Lednica č. 232
3. Lesy SR, š.p. , OZ Považská Bystrica, Orlové č. 300, 017 22 Považská Bystrica
4. OÚ Púchov, odbor starostlivosti o životné prostredie, Štefánikova 820/16, 020 01 Púchov
5. ŠOP SR, S- CHKO Biele Karpaty, Trenčianska ul.č. 31, 914 41 Nemšová
Príloha: rozhodnutie č. KÚŽP/2010/00635-005
KRAJSKÝ ÚRAD ŽIVOTNÉHO PROSTREDIA V TRENČÍNE
č. sp. KUŽP/ 2010/00635-005 V Trenčíne, 26. apríla 2010 Vybavuje: Ing. Viera Glesová
Krajský úrad životného prostredia v Trenčíne, odbor ochrany prírody a krajiny, ako vecne a miestne príslušný orgán štátnej správy ochrany prírody a krajiny podľa §1 ods.1 písm. b) a §4 ods. 1 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov v platnom znení ( ďalej len orgán ochrany prírody), na základe žiadosti Slovenského poľovníckeho zväzu, Poľovné združenie Žrnová – Lednica, so sídlom 020 63 Lednica, IČO 35659688, zo dňa 23. 03. 2010, doručenej na tunajší úrad dňa 29. 03. 2010, v súlade s ustanoveniami zákona č. 543/2002 Z. z. o ochrane prírody a krajiny v znení neskorších predpisov ( ďalej len zákona č. 543/2002 Z. z.) a zákona č. 71/1967 Zb. o správnom konaní (správny poriadok) v znení neskorších predpisov podľa § 67 písm. i) zákona č. 543/2002 Z. z.
zo zakázaných činností:
- § 14 ods.1 písm. c) - t.j. pohyb mimo vyznačeného turistického alebo náučného chodníka za hranicami zastavaného územia obce v osobitne chránených častiach prírody a v ich ochranných pásmach
- § 14 ods.1 písm. e) - t.j. organizovať verejnosti prístupné spoločenské podujatie
- § 14 ods.1 písm. f) - t.j. použiť reprodukovanú hudbu mimo uzavretých stavieb v území ochranného pásma Prírodnej rezervácie Lednické bradlo (ďalej PR), v ktorom platí tretí stupeň ochrany prírody.
Rozhodnutie sa vydáva v súvislosti s usporiadaním tanečnej zábavy v priestoroch poľovníckej chaty a jej okolia, ktorá sa nachádza v ochrannom pásme PR.
Orgán ochrany prírody podľa ustanovení § 82 ods.12 zákona č. 543/2002 Z. z. na vykonávanie činnosti povolenej týmto rozhodnutím stanovuje nasledujúce podmienky:
1. Výnimky sú povolené každoročne v mesiacoch jún, júl a august do 31. 08. 2014.
2. Územie ochranného pásma PR nebude znečisťované v súvislosti s povolenou činnosťou odpadom.
3. Žiadateľ zabezpečí, aby počas povolenej činnosti nedošlo k nekontrolovateľnému pohybu osôb v samotnej PR a ani k jej znečisteniu.
4. Žiadateľ preukázateľne oznámi najmenej 7 dní vopred termín konania tanečnej zábavy orgánu ochrany prírody a ŠOP SR RCOP vo Varíne, Správy CHKO Biele Karpaty (ďalej len S- CHKO Biele Karpaty).
5. Zástupcovia S-CHKO Biele Karpaty, ktorí majú postavenie člena stráže prírody podľa §79 zákona č. 543/2002 Z. z., môžu vykonávať kontrolu dodržiavania podmienok tohto rozhodnutia podľa ustanovení §75 ods.1 písm. b) zákona č. 543/2002 Z. z..
Krajskému úradu životného prostredia v Trenčíne, odboru ochrany prírody a krajiny bola dňa 29.03.2010 doručená žiadosť Slovenského poľovníckeho zväzu, Poľovné združenie Žrnová – Lednica, so sídlom 020 63 Lednica, zo dňa 23. 03. 2010, o udelenie výnimky na usporiadanie poľovníckej zábavy, ktorú žiadateľ každoročne usporiadava v letných mesiacoch pre vlastníkov poľovných pozemkov v areáli poľovníckej chaty, v ktorom platí tretí stupeň ochrany prírody.
Orgán ochrany prírody listom č. KUŽP/ 2010/00635-002 zo dňa 31. 03. 2010 vydal oznámenie o začatí konania a zároveň uvedeným listom upovedomil o začatí konania aj združenia s právnou subjektivitou, ktoré o to písomne požiadali v súlade s § 82 ods.6 zákona č. 543/2002 Z. z.. Tieto mali možnosť v súlade s §82 ods.3 do 7 dní od doručenia oznámenia písomne sa prihlásiť za zúčastnenú osobu. Do stanoveného termínu túto možnosť nevyužilo žiadne združenie. Svoje námietky k predmetu konania mohli najneskôr na ústnom pojednávaní uplatniť aj ostatné subjekty.
Orgán ochrany prírody listom č. KUŽP/ 2010/00635-003 zo dňa 31. 03. 2010 vyzval žiadateľa na zaplatenie správneho poplatku vo forme kolkových známok a na dokladovanie čísla parcely, na ktorej je situovaná poľovnícka chata popr. vlastnícky vzťah k nej.
Z priebehu ústneho pojednávania bol vyhotovený zápis a prezenčná listina, ich prílohou je kladné stanovisko Obce Lednica a Lesov SR, š.p. OZ Považská Bystrica. Žiadateľ na ústnom pojednávaní doložil kolkové známky v hodnote 66,00 € a čiastočný výpis z listu vlastníctva č. 374 zo dňa 15. 04. 2010, ktorým dokladoval vlastnícky vzťah k poľovníckej chate.
Prítomní boli zároveň na mieste oboznámení s podkladmi rozhodnutia pred jeho vydaním, mali možnosť vyjadriť sa k nim i k spôsobu ich zisťovania a navrhnúť ich doplnenie podľa ustanovení §33 ods.2 zákona č. 71/1967 Zb. o správnom konaní (správny poriadok) v znení neskorších predpisov.
Nakoľko k predmetu konania neboli vznesené žiadne pripomienky a vzhľadom na charakter žiadosti – organizovanie akcie jedenkrát za letnú sezónu - orgán ochrany prírody dospel k záveru, že žiadosť o povolenie výnimky nie je v rozpore so záujmami chránenými zákonom o ochrane prírody. Rozhodol preto tak, ako je to uvedené vo výrokovej časti tohto rozhodnutia. Zároveň uložil žiadateľovi podľa § 82 ods.12 zákona č. 543/2002 Z. z. o ochrane prírody a krajiny bližšie podmienky vykonávania činnosti povolenej týmto rozhodnutím.
Ak sú splnené podmienky uvedené v § 89 ods.2 zákona č. 543/2002 Z. z., je možné platnosť tohto rozhodnutia predĺžiť, ak o to účastník konania požiada najmenej 30 dní vopred.
Žiadateľ uhradil správny poplatok vo forme kolkových známok v hodnote 66 € (slovom šesťdesiatšesť eur) podľa zákona č. 145/1995 Z. z. o správnych poplatkoch v znení neskorších predpisov.
Proti tomuto rozhodnutiu je možné podať odvolanie podľa §53 a §54 zákona č. 71/1967 Zb. o správnom konaní (správny poriadok) v znení neskorších predpisov najneskôr do 15 dní odo dňa jeho doručenia. Odvolanie sa podáva na Krajskom úrade životného prostredia v Trenčíne, odbore ochrany prírody a krajiny, Hviezdoslavova č. 3, 911 01 Trenčín.
Včas podané odvolanie má odkladný účinok. Toto rozhodnutie je po vyčerpaní všetkých opravných prostriedkov preskúmateľné súdom.
vedúca odboru ochrany prírody a krajiny
Rozhodnutie sa doručí účastníkovi konania:
4. OÚŽP v Považskej Bystrici, Centrum 1/1, 017 01 Považská Bystrica
5.ŠOP SR vo Varíne, S- CHKO Biele Karpaty, Trenčianska ul.č. 31, 914 41 Nemšová
6. Slovenská inšpekcia životného prostredia, Inšpektorát životného prostredia Žilina, Odbor inšpekcie ochrany prírody a krajiny, Legionárska č. 5, 012 05 Žilina

References: §1
 §4
 § 14
 §33
 §1
 §4
 § 67
 § 14
 § 14
 § 14
 § 82
 §79
 §75
 § 82
 §82
 §33
 § 82
 § 89
 §53
 §54